নবীগঞ্জ প্রতিনিধি ॥ নবীগঞ্জে বিদ্যুত বিপর্যয়ের প্রতিবাদে ফুঁসে উঠেছে ভুক্তভোগি জনতা। অতীষ্ঠ হয়ে গ্রাহকরা রাজপথে নেমেছে। ডিজিএম এর অপসারণ দাবী এবং বিদ্যুত সরবরাহ স্বাভাবিক করার দাবীতে গতকাল বুধবার দুপুরে বিক্ষোভ করেছে সকল স্তরের গ্রাহকরা। এ সময় পল্লী বিদ্যুত অফিস ঘেরাও করে ফটকে তালা ঝুলিয়ে দেয়া হয়। সেই সাথে বিক্ষুব্ধ জনতা নবীগঞ্জ-কাজিরবাজার রোড প্রায় ২ঘণ্টা অবরোধ করে রাখে। এতে করে ওই সড়কে কয়েকশতাধিক যানবাহন আটকা পড়ে। খবর পেয়ে নবীগঞ্জ উপজেলা নির্বাহী কর্মকর্তা তাজিনা সারোয়ার, থানার অফিসার ইনচার্য আব্দুল বাতেন খাঁন ঘটনাস্থলে গিয়ে আন্দোলনকারীদের সাথে আলোচনা সাপেক্ষে পরিস্থিতি স্বাভাবিক করেন। এরপরে পল্লী বিদ্যুতের ডিজিএম ভজন কুমার বর্মনকে নিয়ে মাইকে বক্তব্য দিয়ে আন্দোলনকারীদের সাথে একাত্মতা প্রকাশ করে আগামী ৭ দিনের মধ্যে লোডশেডিং এর ...